Pakistanin syyniin joutuneiden mukaan Twitter syyllistyy toisinajattelijoiden vaientamiseen välittämällä Pakistanin hallinnon vaatimuksia.

Oletko koskaan twiitatessasi miettinyt, noudattaako sisältö Pakistanin lakeja?

Kanadalaiskolumnisti Anthony Fureyn mieleen asia ei ollut juolahtanut, mutta viime perjantaina hän sai Twitterin lakitiimiltä sähköpostin, jonka mukaan hän olisi mahdollisesti rikkonut useita Pakistanin lakeja. Samalla Twitter neuvoi häntä ottamaan selvää oikeuksistaan.